[{"text_idx": "#000002", "text": "1-a sesio: Bjalistoko, decembro 2022"}, {"text_idx": "#000003", "text": "La unua laborsesio en la sidejo de BES en Bjalistoko temis pri baza redaktado de Vikipedio kaj ekuzo de la tradukiloj alireblaj ene de Vikipedio, kiuj helpas por krei artikolojn tradukante artikolon el alia lingvo."}, {"text_idx": "#000004", "text": "Dum la sesio en Bjalistoko, 18 kontribuantoj redaktis sume 151 artikolojn, en kiuj ili faris serion da korektoj, uzante serc\u0302ilojn por trovi ofte faritajn erarojn."}, {"text_idx": "#000005", "text": "La partoprenatoj trejnig\u0302is por ekuzi la tradukinterfacon provizitan de Vikipedio, kiu helpas por traduki artikolojn el alilingva Vikipedio."}, {"text_idx": "#000007", "text": "En la dua sesio okazinta en la Domo de la Civitaneco (Maison de la Citoyennete\u0301, Place Diebold) kaj enkadre de SEMEO, la temoj estis als\u0302utado de dosieroj, precipe bildoj, por ric\u0302igi la enhavon de Vikimediaj projektoj, kaj citado de fontoj, por kreskigi la fidindecon de la projektoj."}, {"text_idx": "#000008", "text": "La partoprenantoj de la ViPE programo povis g\u0302ui programerojn de SEMEO, nome la prelegon de Javier Alcalde en Casal Catala\u0301 (la Kataluna Hejmo), kaj la koncerton de Klarisa en la okcitana restoracio la Topina."}, {"text_idx": "#000009", "text": "Unua temo estis citi fontojn, aldoni referencojn kun praktika ekzercado aldoni referencojn al artikoloj kie ili mankas. La celo estas igi la Vikimediajn projektojn pli fidindaj similaj al sciencaj publikigaj\u0302oj. Poste la partoprenantoj trejnig\u0302is als\u0302uti bildojn kaj enmeti ilin en artikolojn, por ric\u0302igi la entenon de la Vikimediaj artikoloj kaj aldoni informojn kiujn bildo pli bone provizas ol vortoj."}, {"text_idx": "#000010", "text": "3-a sesio: Nova Dubnica, aprilo 2023"}, {"text_idx": "#000011", "text": "En la tria sesio, kiun gastigis E@I en sia sidejo, la temo estis kontribuado al Vikifontaro. Unue estis ekkono pri kio estas Vikifontaro, kaj kio g\u0302i ne estas: Vikifontaro estas kolekto de liberaj fontoj kiaj ekzemple la gazetarkomunikoj de UEA au\u0306 malnovaj verkoj kies au\u0306toro forpasis antau\u0306 pli ol sepdek jaroj. Vikifontaro ne estas loko por publikigi originalajn verkojn: por tio rolas Vikilibroj. En la unua tago la trejnitoj lernis als\u0302uti gazetarajn komunikojn de UEA kaj ja als\u0302utis grandan parton de la komunikoj el la jaro 2022."}, {"text_idx": "#000012", "text": "En la sekva tago la tasko estis krei rete legeblan libron el skanita malnova libro. La prilaborita verko estis \u00abKredu min, Sinjorino!\u00bb de Cezaro Rossetti, 1950, kiu de skanita dokumento farig\u0302is rete legebla kun 260 prilaboritaj pag\u0302oj kies nur parto jam estas provlegita. C\u0302iu el la dekdu trejnitoj havis taskon prilabori po dekon da pag\u0302oj, sed la grupo estis tiom entuziasma \u2013 kaj precipe gratulinda diligenta Feifi \u2013 ke la tuta libro estis jam prilaborita en la sama tagnokto!"}, {"text_idx": "#000013", "text": "Vikimediaj projektoj povas esti tre utilaj por la antau\u0306enpas\u0302ado de Esperanto, konstruante pli firman kulturan bazon, por libera diskonigo de scioj. La programo ViPE ebligis al dudeko da homoj trejnig\u0302i por pli bone regi iujn funkciojn de tiuj projektoj kaj tiel povi pli utile kaj pli efike kontribui al tiu dau\u0306re konstruata projektaro. Dank\u2019al la projekto kadre de Erasmus+ kaj al la subteno de la Eu\u0306ropa Komisiono, la trejnitoj kaj la trejnistoj el diversaj landoj (Pollando, Slovakio, C\u0302eh\u0302io, Hungario, Rusio, Germanio, Nederlando, Italio, Francio, Hispanio, ...) povis alvojag\u0302i al la tri urboj kie okazis la laborsesioj. Estos ege oportune ke similaj programoj realig\u0302os en la venontaj jaroj."}, {"text_idx": "#000014", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000017", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000018", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]